Κυδαντίδες

Οι Κυδαντίδες (, ο δήμος: Κυδαντιδών) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Κυδαντίδες) ονομάζονταν οι δημότες του δήμου αυτού. 

Τοποθεσία του αρχαίου δήμου 
Ο δήμος των Κυδαντιδών, ήταν δήμος των Μεσογείων.[...] "Cydantidae:(Κυδαντίδαι; Kydantídai). Attic mesogeia(?)-deme of the phyle Aegeis, from 224/3 BC of Ptolemaïs; placed one (two) bouleutaí. Location unknown; Vurva [1. 173; 4. 24ff.], Kato Charvati [2], Mendeli [3 have been suggested". [...], Lohmann, Hans (Bochum), Cydantidae Η τοποθεσία του δήμου αυτού παραμένει ακόμα άγνωστη και δεν έχει ακόμα ταυτιστεί επακριβώς με κάποια σημερινή περιοχή. Οι δήμοι Κυδαντιδών και Φιλαΐδων συναποτελούσαν, σύμφωνα με ερευνητές, τμήμα της περιοχής με κέντρο τη Βραυρώνα. Βάση διαφόρων επιγραφών θεωρείται ότι ο δήμος των Φιλαϊδών αντικατέστησε τον προγενέστερο οικισμό της Βραυρώνας, ενώ με βάση την άποψη του Αθανασίου Ιω. Αντωνίου ο παλαιότερος αυτός οικισμός διαιρέθηκε και από τη διαίρεσή του σχηματίστηκαν δύο δήμοι, οι των Φιλαϊδών και των Κυδαντιδών.«Κυδαντίδες: Αρχαίος δήμος της Αττικής. Ανήκε στην Αιγηίδα φυλή και πιθανολογείται ότι βρισκόταν στα Μεσόγεια της Αττικής. Σύμφωνα με την άποψη ορισμένων ιστορικών, οι δήμοι Κυδαντιδών και Φιλαΐδων συγκροτούσαν τη Βραυρώνα.» Κυδαντίδες .

Υπάρχουν επίσης και διάφορες άλλες απόψεις για την τοποθεσία του δήμου, στις οποίες περιλαμβάνονται οι περιοχές Κάτω Χαρβάτι (περιοχή νότια της σύγχρονης Παλλήνης, η οποία παλαιότερα ήταν γνωστή ως Χαρβάτι), η περιοχή κοντά στην Μονή Πεντέλης και η περιοχή του Βουρβά. Σύμφωνα με τον John S. Traill, το κέντρο του δήμου βρίσκεται κοντά στη περιοχή της Μονής Πεντέλης (παλαιότερη ονομασία: Μονή Μεντέλης),John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 128. η οποία βρίσκεται στον Δήμο Πεντέλης.

Ο ερευνητής του 19ου αιώνα Διονύσιος Σουρμελής, τοποθετούσε τον δήμο των Κυδαντιδών, μεταξύ των περιοχών του Καρέα και της Καισαριανής, στην περιοχή Κουταλάς.Διονύσιος Σουρμελής, "Αττικά: ή περί δήμων Αττικής εν οις και περί τινων μερών του Άστεως". Υπό Διονύσιου Σουρμελή. Έκδοσις πρώτη. Τύποις Αλεξάνδρου Κ. Γκαρπολά, Εν Αθήναις 1854 και "Attika hē peri dēmōn Attikēs en hois kai peri tinōn merōn asteōs", Dionysios Surmelēs, Gkarpola, 1854, σελ. 119-120: [...] "Κυδαντίδαι• και ο δήμος και οι δημόται• ωνομάσθησαν δε από Κυδαντίδου τινος. Μεταξύ των νυν Καρέα και Καισαριανής κείνται Ερείπια κώμης. Κατά το 1814 έτος διαβαίνοντες φιλαρχαίοι τινες μαθηταί της Ελληνικής Σχολής από Καρέα εις Καισαριανήν, επεσκέφθησαν και την Ερειπιωμένην αυτήν Κώμην• ένθα είδον λίθον τεθλασμένον έχοντα τα γράμματα ταύτα ΚΥ—ΤΙ• τα μεταξύ δε ήσαν εξυσμένα• εγώ δεν δύναμαι ειμή να πεισθώ και παραδεχθώ ότι το τέλειον των γραμμάτων τούτων είνε Κυδαντίδαι, και εις τούτο με ενθαρρύνει η γειτονία του Καρέα, όστις είνε η Κεφαλή, ως δηλωθήσεται. Καλείται δε νυν ο τόπος ούτος Κουταλάς.". [...]

 Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Αιγηίδας φυλής, συμμετείχε με 1 ή 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.) ο δήμος αντιπροσωπευόταν από 1 ή 2 βουλευτές στη Βουλή των 600. Κατά την τρίτη περίοδο (224/223 – 201/200 π.Χ.) ο δήμος ενσωματώθηκε στην Πτολεμαΐδα φυλή με 1 βουλευτή. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

 Οι κάτοικοι των Κυδαντιδών 
Ο δημότης των αρχαίων Κυδαντιδών ονομαζόταν Κυδαντίδης.«Κυδαντίδαι, δήμος της Αιγηίδος φυλής, ως δε Φρύνιχος, Πτολεμαϊδος, ο δημότης Κυνδαντίδης. τα τοπικά εκ Κυδαντιδών, ες Κυδαντιδών, εν Κυδαντιδών.» Στέφανος Βυζάντιος, «Εθνικών», Έκδοση 1839: Stephanus (Byzantius), Anton Westermann: “Stephani Byzantii Ethnikōn quae supersunt”, Sumptibus et typis B.G. Teubneri, Λειψία 1839. Σελ 172.

Στον δήμο αυτόν, όπως και σε αυτόν των Ιωνιδών, μοιράζονταν την ίδια λατρεία για τον Ηρακλή, με κοινούς ιερείς και ιερατικούς λειτουργούς-αξιωματούχους ().  Οι δυο αυτοί δήμοι ήταν οι μόνοι, από όσα είναι γνωστά ως σήμερα, στους οποίους οι δημότες λάτρευαν από κοινού τους θεούς τους.

Προσωπικότητες από τις Κυδαντίδες 
Υπήρξαν διάφοροι γνωστοί πολίτες από το δήμο των Κυδαντιδών, όπως ο Γλαυκωνίδης ο Κυδαντίδης, ο Δεινίας ο Κυδαντίδης γιος του Φόρμου, ο βουλευτής Δημοκλής ο Κυδαντίδης γιος του Δημοκλέους, ο βουλευτής Δημόστρατος ο Κυδαντίδης γιος του Δημοστράτου, ο χορηγός Διόγνητος ο Κυδαντίδης γιος του Νικηράτου κ.α. Επίσης γνωστοί ήταν και οι:
 Νικίας, γεννήθηκε περίπου το 470 π.Χ., (είχε ενταχθεί στον δήμο). 
 Πολύευκτος, γεννήθηκε τον τέταρτο αιώνα π.Χ., (είχε ενταχθεί στον δήμο).

 Δείτε επίσης 
 Αρχαία Αθήνα
 Αιγηίδα φυλή
 Πτολεμαΐδα φυλή
 Βραυρώνα

 Παραπομπές - σημειώσεις 

Πηγές – βιβλιογραφία
Πρωτογενείς πηγές 
 Ελληνικές επιγραφές - IG  Κυδαντ Attica (IG I-III).

Δευτερογενείς πηγές
 Cydantidae, στην ιστοσελίδα: referenceworks.brillonline.com,
 John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (15f., 41, 62, 69, 111 no. 79, pl. 2, 13.). Princeton: American School of Classical Studies at Athens (ASCSA), 1975, ISBN 978-0-87661-514-0
 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 128.
 Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630
 E. Vanderpool, "The Location of the Attic Deme Erchia", in: BCH 89, 1965, 21-26.
 David Whitehead, "The κωλοκράται of Kydantidai and Ionidai", Zeitschrift für Papyrologie und Epigraphik, Published by: Dr. Rudolf Habelt GmbH, Bd. 95 (1993), pp. 159-162.
 Αθανάσιος Ιω. Αντωνίου, «Βραυρών. Συμβολή στην Ιστορία της Βραυρωνίας Αρτέμιδος», (διδακτορική διατριβή), έκδοση: Αριστοτέλειο Πανεπιστήμιο Θεσσαλονίκης, Σχολή Φιλοσοφική, Τμήμα Ιστορίας και Αρχαιολογίας, Αθήνα 1989 και 1990, Βραυρών. Συμβολή στην Ιστορία της Βραυρωνίας Αρτέμιδος, DOI 10.12681/eadd/1455, σελ. 80-101.
 Αθανάσιος Ιω. Αντωνίου, «Καταστροφή-εγκατάλειψη του Μυκηναϊκού οικισμού της Βραυρώνος και επανίδρυση του οικισμού στους Γεωμετρικούς χρόνους», έκδοση: «Παρνασσός», τ. 34, 1992, σελ. 67-80.
 Άγγελος Π. Ματθαίος, «Ψήφισμα Κυδαντιδών και Ιωνιδών», ΗΟΡΟΣ 7 (1987) 7-16 (SEG 39, 148). 42. Στήλη λευκού μαρμάρου.

 Εξωτερικοί σύνδεσμοι 


 Δήμος Πεντέλης, στην ιστοσελίδα: www.penteli.gov.gr του Δήμου Πεντέλης.

 Kydantidai, near Mendeli Monastery, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
 kydantides, στην ιστοσελίδα: ASCSA Digital Collections και https://web.archive.org/web/20170422162836/http://www.ascsa.edu.gr/ της Αμερικανικής Σχολής Κλασικών Σπουδών στην Αθήνα.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα